มีความเสี่ยงวันที่4แ้วไปตรวจเลือดวันที่22ของเดือนนั้นผลเป็นลบ จากนั้นไปมีความเสี่ยงอีก หลังจากที่มีความเสี่ยงอีกครั้งประมาณ14วันมีอาการทุกอย่างของการติดhiv ตรวจเลือดผลออกมาไม่แน่นอนเลยตรวจซ้ำสรุปผลเป็นบวก อยากสอบถามคุณครับว่าได้รับเชื้อจากการเสี่ยงครั้งที่2ใช่ไหมครับเพราะนับจากวันที่เสี่ยงครั้งที่2 อาการเฉียบพลันจะอยู่ช่วง2-4สัปดาห์พอดีเลย คนที่เสี่ยงวันที่4มีโอกาสติดเชื้อไหมครับ
สวัสดีค่ะ HIV คือการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกันการติดเชื้อนั้น ส่วนใหญ่จะตรวจเจอได้ประมาณ 2 อาทิตย์ขึ้นไปหลังการติดเชื้อ ในบางรายอาจใช้เวลาได้ถึง 3 เดือนกว่าจะตรวจเจอจากที่กล่าวมา ไม่แน่ใจว่าสรุปวันที่ตรวจเจอว่าให้ผลบวกห่างกับวันที่เสี่ยงครั้งแรก และครั้งที่สองเท่าไร แต่อย่างที่เข้าใจคือประมาณ 2-4 สัปดาห์น่าจะเป็นช่วงที่เริ่มตรวจเจอได้ค่ะ แนะนำการไปเข้ารับการรักษาต่อเนื่องกับแพทย์ รับยาต้านไวรัสต่อเนื่อง ยิ่งถ้าได้ยาเร็ว กินยาต่อเนื่องสม่ำเสมอ จะสามารถควบคุมโรคได้และใช้ชีวิตได้ใกล้เคียงคนปกติมาก และควรแจ้งกับผู้ที่มีความเสี่ยงด้วยทั้งสองคนให้ไปตรวจค่ะ